ananddey/assamese-wiki-corpus huggingface dataset:
এখাৰ্ট তাল

এখাৰ্ট তাল এগৰাকী জাৰ্মান/কানাডীয় আধ্যাত্মিক গুৰু, অনুপ্ৰেৰণাদায়ী বক্তা, আৰু লেখক। তেওঁ The Power of Now নামৰ গ্ৰন্থখনৰ ৰচক হিচাপে সুপ্ৰসিদ্ধ।

উদ্ধৃতিসমূহ

সাধাৰণতে ভৱিষ্যতক বৰ্তমানতকৈ ভাল বা বেয়া বুলি কল্পনা কৰা হয়। যদি কল্পিত ভৱিষ্যতটো ভাল, তেন্তে ই আপোনাক আশা বা সুখদায়ক প্ৰত্যাশা দিয়ে। যদি বৰ্তমানতকৈ বেছি বেয়া, তেন্তে ই উদ্বিগ্নতাৰ সৃষ্টি কৰে। দুয়োটাই ভ্ৰমাত্মক।
এই মুহূৰ্তত আপোনাৰ কি “সমস্যা” আছে, নিজকে সোধক। অহা বছৰ, কাইলৈ বা এতিয়াৰ পৰা পাঁচ মিনিটৰ পিছত কি সমস্যা আহিব, সেইটো নুসুধিব। এই মুহূৰ্তটোতনো কি ভুল হৈ আছে?
আপুনি যে জুইত হাত নিদিয়ে, তাৰ কাৰণ আপোনাৰ ভয় নহয়। আপুনি জানে যে আপুনি জ্বলি যাব। অপ্ৰয়োজনীয় বিপদৰ পৰা হাত সাৰিবলৈ ভয়ৰ প্ৰয়োজন নাই, মাত্ৰ ন্যূনতম বুদ্ধিমত্তা আৰু কাণ্ডজ্ঞানৰ প্ৰয়োজন।
যদি আপোনাৰ গন্তব্যস্থান, বা ভৱিষ্যতে ল’বলগীয়া পদক্ষেপবোৰৰ সম্পৰ্কত আপুনি ইমানেই মনোযোগ দিয়ে যে আপুনি এতিয়া লোৱা পদক্ষেপতকৈ সেইবোৰ আপোনাৰ বাবে অধিক গুৰুত্বপূৰ্ণ হৈ পৰে, তেন্তে আপুনি যাত্ৰাটোৰ আভ্যন্তৰীণ উদ্দেশ্যক উপলব্ধি কৰাত সম্পূৰ্ণৰূপে ব্যৰ্থ হয়। আপুনি ক'লৈ গৈ আছে বা আপুনি কি কৰিছে তাৰ লগত আভ্যন্তৰীণ উদ্দেশ্যটো কোনোধৰণে জড়িত নহয়, কিন্তু যাত্ৰাটো কেনেকৈ কৰি আছে তাৰ লগত সম্পূৰ্ণৰূপে জড়িত। এই উদ্দেশ্যটোৰ ভৱিষ্যতৰ লগত কোনো সম্পৰ্ক নাই, বৰঞ্চ এই মুহূৰ্তত আপোনাৰ চেতনাৰ গুণগত মানৰ লগতহে সম্পূৰ্ণ সম্পৰ্ক আছে।
যেতিয়া আপুনি মনৰ চিন্তা এটা শুনে, আপুনি কেৱল চিন্তাটোৰ প্ৰতিয়েই নহয়, সেই চিন্তাৰ সাক্ষী হিচাপে নিজৰ প্ৰতিও সচেতন হয়। চেতনাৰ এক নতুন মাত্ৰা আহি পৰে।
বিষণ্ণতাৰ প্ৰধান কাৰণ কেতিয়াও পৰিস্থিতি নহয়, বৰঞ্চ সেই বিষয়ে আপোনাৰ চিন্তাহে। আপুনি ভাবি থকা চিন্তাবোৰৰ প্ৰতি সচেতন হওঁক।
মানুহৰ বেদনাৰ অধিকাংশই অপ্ৰয়োজনীয়। যেতিয়ালৈকে এটা অপৰীক্ষিত মনে আপোনাৰ জীৱনটো চলাই থাকে, এইসমূহ আত্মসৃষ্ট।

লগতে চাওক

এলান ট্যুৰিং

উৎস

শ্ৰেণী:লেখক
তাগালগ ৱিকিপিডিয়া

তাগালগ ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ তাগালগ সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান প্ৰবন্ধ আছে।

পৰিসংখ্যা

চনত তাগালগ ৱিকিপিডিয়াৰ টা প্ৰবন্ধ, গৰাকী সম্পাদক, গৰাকী প্ৰশাসক আৰু টা ফাইল আছে। মুঠ সম্পাদনা সংখ্যা ।

বাহ্যিক সংযোগ

তাগালগ ৱিকিপিডিয়া

তথ্য সংগ্ৰহ

শ্ৰেণী:ৱিকিপিডিয়াসমূহ
ৱিকিপিডিয়াত বিজ্ঞানৰ তথ্য

ৱিকিপিডিয়াত বিজ্ঞানৰ তথ্য বুলিলে সাধাৰণতে ৱিকিপিডিয়াই বিজ্ঞান সমন্ধীয় যিসমূহ তথ্যৰ যোগান ধৰে সেইসমূহকে বুজোৱা হয়। এই তথ্যবোৰৰ প্ৰভাৱ আৰু গুণগতমান সম্পৰ্কে প্ৰায়ে আলোচনা হোৱা দেখা যায়।

প্ৰভাৱ

২০১৬ চনৰ এক সমীক্ষামতে ৱিকিপিডিয়াই অপেন এক্সেস ছায়েন্স পাব্লিকেশ্যনৰ বিতৰণ আৰু প্ৰভাৱ বৃদ্ধি কৰে।২০১৭ চনৰ এক অধ্যয়নমতে তথ্যৰ উৎস হিচাপে ৱিকিপিডিয়াৰ জনপ্ৰিয়তাই জনসাধাৰণৰ বিজ্ঞানৰ বিষয়ে আলোচনা কৰা বা লেখা-মেলাটো প্ৰভাৱ পেলাইছে।। ইউনেস্কোৰ ২০১৭ চনৰ এক তথ্যমতে তথ্যৰ উৎসৰূপে ৱিকিপিডিয়াৰ এই জনপ্ৰিয়তাৰ মূল কাৰণ হৈছে ছাৰ্চ ইঞ্জিনসমূহত ৱিকিপিডিয়াৰ শীৰ্ষ ৰেংকিং। ২০১৮ চনৰ এক গৱেষণাই ৱিকিপিডিয়াই কেনেকৈ নতুন বৈজ্ঞানিক তথ্যৰ একত্ৰীকৰণ কৰে তাৰ পৰীক্ষা কৰে।

২০১৬ চনত ৱিকি এডুকেশ্যন ফাউণ্ডেশ্যন আৰু ছাইমন্স ফাউণ্ডেশ্যনে বিজ্ঞানৰ বৰ্ষ নামৰ এক কাৰ্যসূচীৰ আয়োজন কৰে। এই কাৰ্যসূচীত ৱিকিপিডিয়াৰ এডুকেটৰ্‌চসকলে বিদ্যায়তনিক আলোচনাচক্ৰ কিছুমান অনুষ্ঠিত কৰে আৰু বিভিন্ন ক্ষেত্ৰৰ বিজ্ঞানীসকলক আমন্ত্ৰিত কৰি ৱিকিপিডিয়াত অৱদান আগবঢ়াবলৈ অনুৰোধ কৰে। বিভিন্ন বিশ্ববিদ্যালয়ে তেওঁলোকৰ ছাত্ৰ-ছাত্ৰীসকলক শিক্ষণ-প্ৰশিক্ষণৰ অংশৰূপে ৱিকিপিডিয়াত সম্পাদনা কৰিবলৈ কাৰ্যসূচী অনুষ্ঠিত কৰে।

তথ্যসূত্ৰ

শ্ৰেণী:ৱিকিপিডিয়া
ভি. লক্ষ্মীবাই

ভেংকটৰমন লক্ষ্মীবাই হৈছে এগৰাকী ভাৰতীয় গণিতজ্ঞ। তেখেতে বষ্টনস্থিত নৰ্থ-ইষ্টাৰ্ণ বিশ্ববিদ্যালয়ত গণিতৰ অধ্যাপক। তেখেতে বীজগণিতীয় জ্যামিতি, বীজগণিতীয় গোটৰ তত্ত্ব, উপস্থাপন তত্ত্ব আদি সম্পৰ্কে গৱেষণা কৰিছে। "ফ্লেগ ভেৰাইটি" আৰু "স্কাবাৰ্ট ভেৰাইটি" সম্পৰ্কত তেখেতৰ গৱেষণাৰ পৰিসৰ বহল আৰু গভীৰ।

শিক্ষা আৰু কৰ্মজীৱন

লক্ষ্মীবাইয়ে ১৯৭৬ চনত টাটা প্ৰাথমিক গৱেষণা প্ৰতিষ্ঠানৰ পৰা ডক্টৰেট ডিগ্ৰী লাভ কৰে। চাৰা বিল্লেইৰ সৈতে তেখেতে "Singular Loci of Schubert Varieties" শীৰ্ষক প্ৰকৰণগ্ৰন্থখন লিখি উলিয়ায়। (Progress in Mathematics ১৮২,বাৰ্খছেউৰ, ২০০০).
ইয়াৰ লগতে জাষ্টিন ব্ৰাউনৰ সৈতে তেওঁ Flag Varieties: An Interplay of Geometry, Combinatorics, and Representation Theory, The Grassmannian Variety: Geometric and Representation-Theoretic Aspects (Developments in Mathematics ৪২, স্প্ৰীনজাৰ, ২০১৫) শীৰ্ষক প্ৰকৰণ গ্ৰন্থখন লিখে। (Texts and Readings in Mathematics ৫৩, হিন্দুস্তান বুক এজেন্সী, ২০০৯)

স্বীকৃতি

২০১২ চনত তেখেত আমেৰিকান গাণিতিক সমাজৰ এগৰাকী প্ৰাৰম্ভিক সভ্য হিচাপে নিৰ্বাচিত হয়।

তথ্যসংগ্ৰহ

বাহ্যিক সংযোগ

Home page

শ্ৰেণী:ভাৰতৰ ব্যক্তি
শ্ৰেণী: জীৱিত ব্যক্তি
শ্ৰেণী: ভাৰতীয় গণিতজ্ঞ
শ্ৰেণী: ভাৰতীয় মহিলা গণিতজ্ঞ
ৰেইন চুদোৰী

ৰেইন চুদোৰী-ছ'ৰজোৱাটমোদজো (ইংৰাজী : Rain Chudori-Soerjoatmodjo ; জন্ম: ১০ নৱেম্বৰ ১৯৯৪) এগৰাকী ইণ্ডোনেছিয়ান সৃষ্টিশীল উদ্যোগী, লেখিকা, কিউৰেটৰ আৰু অভিনেত্ৰী। মাতৃ লেইলা চুদোৰীৰ সৈতে মিলি তেওঁ পেৰন হাউছ নামৰ এটা প্ৰকাশন কোম্পানী প্ৰতিষ্ঠা কৰে যিয়ে ২০২৩ চনত উবুদ ৰাইটাৰ্ছ এণ্ড ৰিডাৰ্ছ ফেষ্টিভেলত আত্মপ্ৰকাশ কৰে। চুদোৰীৰ কেইবাখনো গ্ৰন্থ প্ৰকাশ পাইছে।

জীৱন বৃত্তান্ত

ৰেইন চুদোৰী হৈছে লেখিকা লৈলা চুদোৰী আৰু কিউৰেটৰ ইউধি সূৰ্যোআতমদ্জো-ৰ জীয়াৰী আৰু সংবাদিক মুহাম্মদ চুদোৰী-ৰ ধৈৰ। চুদোৰী নিউ দিল্লীত বাস কৰে আৰু বৰ্তমান নিউয়ৰ্কত শিল্প-আবাসিক হিচাপে কাৰ্যৰত।

চুদোৰীৰ ছোট গল্প সংকলন Monsoon Tiger and Other Stories (২০১৩) ২০১৫ চনত জাকাৰ্টাত উন্মোচন কৰা হৈছিল। এই কিতাপখন ২০১৮ চনত Biru dan Kisah-Kisah Lainnya শীৰ্ষক ইণ্ডোনেছিয়ান ভাষালৈ অনুবাদ কৰা হৈছিল। তেওঁৰ দ্বিতীয়খন কিতাপ, Imaginary City নামৰ এখন উপন্যাস, ২০১৭ চনত প্ৰকাশ পাইছিল।

চুদোৰী হৈছে Peron House নামৰ এখন প্ৰকাশন উদ্যোগৰ প্ৰতিষ্ঠাপক আৰু Penerbit KPG (Kompas, Gramedia)-ৰ অধীনস্থ Comma Books নামৰ প্ৰকাশন শাখাৰ কিউৰেটৰ। তেওঁ ২০১৫ চনত ফ্ৰাংকফুৰ্ট বই মেলাত ৰাষ্ট্ৰীয় পুস্তক সমিতিৰ অনুবাদ বাছনি, আৰু ২০১৮ আৰু ২০১৯ চনত লণ্ডন বই মেলাত LitRi অনুদান লাভ কৰিছিল। তেওঁ The Jakarta Post, The Jakarta Globe, Tempo, Salihara, VICE, Whiteboard Journal, Portside Review, The Letters Page, আৰু Kill Your Darlings-ত লিখা প্ৰকাশ কৰিছে। তেওঁ Ubud Writers and Readers Festival, Singapore Writers Festival, Brahmaputra Literary Festival, আদিত অংশগ্ৰহণ কৰিছে।

চুদোৰী Rocket Rain নামৰ চলচ্চিত্ৰত অভিনয় কৰিছিল, যিটো Jogja-Netpac চলচ্চিত্ৰ উৎসৱত মনোনীত হৈছিল আৰু Geber Award লাভ কৰিছিল। এই চলচ্চিত্ৰখন Apresiasi Film Indonesia-ত শ্ৰেষ্ঠ নন-চিনেমা ফিচাৰ চলচ্চিত্ৰ আৰু শ্ৰেষ্ঠ পৰিচালক শ্ৰেণীত মনোনীত হৈছিল। চুদোৰীক Piala Maya Indonesia-ৰ পৰা শ্ৰেষ্ঠ নতুন অভিনেত্ৰীৰ বাবে মনোনীত কৰা হৈছিল। ২০১৭ চনত তেওঁ Galih dan Ratna চলচ্চিত্ৰত এটা ভূমিকাত অভিনয় কৰিছিল।

গ্ৰন্থপঞ্জী

মনছুন টাইগাৰ এণ্ড আদাৰ ষ্ট'ৰিচ (২০১৫)
ইমেজিনাৰি ছিটি (২০১৮)
Biru dan Kisah-Kisah Lainnya (নীলা আৰু অন্যান্য কাহিনী) (২০১৮)
ইমেজিনাৰি ছিটি: এ ভিজুৱেল নৱেল (২০২২)

ফিল্মগ্ৰাফী

ৰকেট ৰেইন (২০১২)
গালিহ দান ৰত্না (গালিহ আৰু ৰত্ন) (২০১৭)

তথ্যসূত্ৰ

শ্ৰেণী:অভিনেত্ৰী
শ্ৰেণী:লেখিকা
শ্ৰেণী:ইণ্ডোনেছিয়ান অভিনেত্ৰী
অট ৰন্ধনশৈলী

অট ৰন্ধনশৈলী (ফৰাচী: Haute cuisine; অৰ্থ: উচ্চ পৰ্যায়ৰ ৰন্ধন) বা গ্ৰাণ্ড ৰন্ধনশৈলী হৈছে ৰন্ধনৰ এক শৈলী যি সূক্ষ্ম প্ৰস্তুতি, বিশদ উপস্থাপন আৰু উচ্চ মানদণ্ডৰ সামগ্ৰীৰ ব্যৱহাৰৰ দ্বাৰা বৈশিষ্ট্যপূৰ্ণ। সাধাৰণতে উচ্চ দক্ষতাসম্পন্ন ৰান্ধনীৰ দ্বাৰা প্ৰস্তুত কৰা এই শৈলীৰ ব্যঞ্জনসমূহ ইয়াৰ উচ্চ মানৰ বাবে জনাজাত আৰু প্ৰায়ে ইয়াৰ মূল্যও অধিক হয়।

প্ৰাৰম্ভিক ইতিহাস

'অট ৰন্ধনশৈলী'য়ে বিশেষজ্ঞ ৰান্ধনীৰ দ্বাৰা সাধাৰণ আৰু প্ৰিমিয়াম সামগ্ৰীৰে অতি সাৱধানে প্ৰস্তুত কৰা খাদ্য আৰু ইয়াৰ ভোজন প্ৰক্ৰিয়াক প্ৰতিনিধিত্ব কৰে। ৰাজতন্ত্ৰ আৰু বুৰ্জোৱা শ্ৰেণীৰ মাজত ইয়াৰ এক দীঘলীয়া বিৱৰ্তন ঘটিছে। ইয়াৰ জৰিয়তে তেওঁলোকে বিভিন্ন বিদেশী আৰু বৈচিত্ৰ্যময় স্বাদৰ লগতে স্থাপত্যৰ বিস্ময়ৰ দৰে দেখিবলৈ ব্যঞ্জনসমূহৰ সোৱাদ ল’বলৈ সক্ষম হৈছিল। 'অট ৰন্ধনশৈলী'য়ে ঋতুবিহীন ফল-মূলৰ দৰে প্ৰিমিয়াম সামগ্ৰী আৰু ফ্ৰান্সত সাধাৰণতে পোৱা নাযায় তেনে উপকৰণ ব্যৱহাৰ কৰি নিজকে সাধাৰণ ফৰাচী ৰন্ধনশৈলীৰ পৰা পৃথক কৰিছিল।

ফ্ৰান্সত এই শৈলীৰ জন্মৰ বাবে প্ৰশিক্ষিত পাকঘৰৰ কৰ্মচাৰী অতি আৱশ্যক আছিল। বিংশ শতিকাৰ আৰম্ভণিতে অগষ্ট এস্কফিয়াৰে 'ব্ৰিগেড ডি কুইজিন'ৰ জৰিয়তে এই ব্যৱস্থা সংগঠিত কৰিছিল। পাকঘৰৰ পৰা ওলাই অহা অতিৰিক্ত উপস্থাপন আৰু জটিল কৌশলবোৰৰ বাবে উপকৰণ, সময়, সঁজুলি আৰু অৰ্থৰ প্ৰয়োজন আছিল। এই কাৰণেই প্ৰথম অৱস্থাত এই শৈলী কেৱল ধনী আৰু ক্ষমতাশালী ব্যক্তিৰ বাবেহে সুলভ আছিল। কেৱল পেছাদাৰী ৰান্ধনীসকলেই 'অট ৰন্ধনশৈলী' গঢ়ি তোলাৰ বাবে দায়ী নাছিল, বৰঞ্চ ৰন্ধনশৈলীটোত তেওঁলোকৰ ভূমিকাই ইয়াক সাধাৰণ ফৰাচী ৰন্ধনশৈলীৰ পৰা পৃথক কৰিছিল।

ঐতিহাসিকভাৱে ইউৰোপৰ বৃহৎ ৰেষ্টুৰেণ্ট আৰু হোটেলসমূহৰ ক্ৰমানুসাৰে সজোৱা পাকঘৰৰ কৰ্মচাৰীৰ দ্বাৰা প্ৰস্তুত কৰা এই ৰন্ধনশৈলী আছিল অতি চহকী। ইয়াত মাখন, ক্ৰীম আৰু ময়দাৰে তৈয়াৰী চচ ব্যৱহাৰ কৰা হৈছিল, যিবোৰ আজিও ব্যৱহৃত বহুতো ফৰাচী চচৰ আধাৰ। সপ্তদশ শতিকাৰ ৰান্ধনী আৰু লেখক লা ভাৰেনে (১৬১৫–১৬৭৮) মধ্যযুগৰ ৰন্ধনশৈলীৰ পৰা কিছু পাতল ব্যঞ্জন আৰু অধিক মিতব্যয়ী উপস্থাপনৰ দিশত পৰিৱৰ্তন আনিছিল। পৰৱৰ্তী সময়ত এণ্টনিন কেৰেমেই (১৭৮৪–১৮৩৩) ৰন্ধনৰ ওপৰত পুথি প্ৰকাশ কৰে আৰু তেওঁ পূৰ্বৰ জটিল ৰন্ধনশৈলীটোক সৰলীকৃত তথা সংহিতাবদ্ধ কৰে। ঊনবিংশ শতিকাৰ ফৰাচী 'অট ৰন্ধনশৈলী'য়ে ব্ৰিটেইনৰ 'ফাইন ডাইনিং'ৰ বিকাশত প্ৰভাৱ পেলাইছিল। ফৰাচী মাষ্টাৰ চেফ জাছিণ্টুৰ ৰোজেয়া (১৭২১-১৭৮৩) এই শৈলীৰ ওপৰত কেইবাখনো ৰন্ধনপুথি লিখিছিল আৰু তেওঁ লণ্ডন তথা এডিনবাৰ্গৰ বহুতো আঢ্যৱন্ত পৰিয়ালৰ ভোজ-মেলৰ বাবে বিখ্যাত আছিল।

প্ৰচলিত জনবিশ্বাসৰ বিপৰীতে কেথেৰিন ডি মেডিচিয়ে 'অট ৰন্ধনশৈলী' সৃষ্টি কৰিবলৈ ফৰাচী ৰাজসভাত ইটালীয় খাদ্যৰ পৰিচয় দিয়া নাছিল।

তথ্যসূত্ৰ

শ্ৰেণী:ৰন্ধনপ্ৰণালী
মেড ইন বাংলাদেশ (২০১৯ চলচ্চিত্ৰ)

মেড ইন বাংলাদেশ (বঙালী ভাষাত শিমু বুলিও জনা যায়; ) ২০১৯ চনৰ ৰুবাইয়াত হোছেইনৰ পৰিচালনাত নিৰ্মিত এখন বাংলাদেশী নাট্যধৰ্মী ছবি। ২০১৯ চনৰ টৰন্টো আন্তঃৰাষ্ট্ৰীয় চলচ্চিত্ৰ মহোৎসৱত সমকালীন বিশ্ব চলচ্চিত্ৰ বিভাগত ছবিখনৰ প্ৰিমিয়াৰ হয় আৰু ইয়াৰ পিছত বিএফআই লণ্ডন চলচ্চিত্ৰ মহোৎসৱ, লোকাৰ্নো চলচ্চিত্ৰ মহোৎসৱ[5] আৰু অন্যান্য প্ৰধান উৎসৱত অংশ লয়। পিৰামিড ফিল্মছৰ দ্বাৰা বিতৰণ কৰা এই ছবিখন ২০১৯ চনৰ ৪ ডিচেম্বৰত ফ্ৰান্সত বহল পৰিসৰত মুক্তি পায়। আমেৰিকা, কানাডা, ডেনমাৰ্ক, পৰ্তুগাল, জাৰ্মানী, চীন, মেক্সিকো, ছিংগাপুৰ, অষ্ট্ৰেলিয়া, তুৰস্ক, বাংলাদেশ আৰু জাপানকে ধৰি বিশ্বজুৰি মুক্তি পোৱা মেড ইন বাংলাদেশ কেইবামাহো চলচ্চিত্ৰ গৃহসমূহত চলি থাকে।

মেড ইন বাংলাদেশে শ্ৰেষ্ঠ পৰিচালক আৰু শ্ৰেষ্ঠ মুখ্য অভিনেত্ৰীকে ধৰি চাৰিটা শাখাত বাংলাদেশ ৰাষ্ট্ৰীয় চলচ্চিত্ৰ বঁটা লাভ কৰে।

সমালোচনাত্মক সঁহাৰি

টৰন্টো আন্তঃৰাষ্ট্ৰীয় চলচ্চিত্ৰ মহোৎসৱত (TIFF) ছবিখনৰ ৱৰ্ল্ড প্ৰিমিয়াৰ হয়।[3] টিআইএফএফৰ আৰ্টিষ্টিক ডিৰেক্টৰ কেমেৰন বেইলীয়ে ছবিখনৰ মূল চৰিত্ৰটোক "এইজনীয়ে নৰ্মা ৰে ( Norma Rae) যাক এতিয়া আমাৰ প্ৰয়োজন" বুলি উল্লেখ কৰিছিল। চিনেমা স্কোপৰ বাবে লিখা ডানা ৰেইনোছে ছবিখনক "অতিশয় বিৰোধিতাৰ সন্মুখত নাৰীবাদী ঐক্যৰ দৃষ্টিভংগী" বুলি বৰ্ণনা কৰাৰ বিপৰীতে দ্য হলিউড ৰিপ'ৰ্টাৰৰ জৰ্ডান মিণ্টজাৰে ইয়াক "সামাজিক বিদ্ৰোহৰ এক গম্ভীৰ, কিন্তু কেতিয়াবা যোজনাবদ্ধ চিত্ৰায়ণ" বুলি অভিহিত কৰে।

তথ্য সংগ্ৰহ

বাহ্যিক সংযোগ

শ্ৰেণী:বঙালী চলচ্চিত্ৰ
শ্ৰেণী:২০১৯ বৰ্ষৰ চলচ্চিত্ৰ
শ্ৰেণী:বাংলাদেশৰ নাৰী সম্পৰ্কীয় চলচ্চিত্ৰ
ইকবাল বাৰাকা

ইকবাল বাৰাকা (; জন্ম: ১৯৪২) এগৰাকী ইজিপ্তৰ সাংবাদিক, মহিলা অধিকাৰ কৰ্মী, আৰু লেখিকা। দুটা দশকৰো অধিক সময় ধৰি মহিলা আলোচনী হাৱায়াৰ মুখ্য সম্পাদিকা হিচাপে কাৰ্যনিৰ্বাহ কৰিছিল। ইজিপ্ত আৰু ইছলামিক সমাজত নাৰীৰ ভূমিকা আগুৱাই নিয়াৰ কামৰ বাবে বাৰাকা পৰিচিত। তেওঁক "আৰব বিশ্বৰ অন্যতম প্ৰভাৱশালী নাৰীবাদী" বুলি গণ্য কৰা হয়।

প্ৰাৰম্ভিক জীৱন আৰু শিক্ষা

১৯৪২ চনত ইজিপ্তৰ কায়ৰোত বাৰাকাই জন্মগ্ৰহণ কৰিছিল।

১৯৬২ চনত আলেকজেণ্ড্ৰিয়া বিশ্ববিদ্যালয়ৰ পৰা ইংৰাজীত স্নাতক ডিগ্ৰী লাভ কৰে আৰু ১৯৭৯ চনত কায়ৰো বিশ্ববিদ্যালয়ৰ পৰা আৰবী সাহিত্যত দ্বিতীয় স্নাতক ডিগ্ৰী লাভ কৰে।

কৰ্মজীৱন

আলেকজেণ্ড্ৰিয়া বিশ্ববিদ্যালয়ৰ পৰা স্নাতক ডিগ্ৰী লাভ কৰাৰ পিছত বাৰাকাই দোভাষী হিচাপে কাম কৰিবলৈ যোৱাৰ পূৰ্বে বহুজাতিক সংঘবদ্ধ সংস্থা ফিলিপছৰ জনসংযোগৰ কাম কৰিছিল। তাৰ পিছত তেওঁ ইংৰাজী শিক্ষয়িত্ৰীৰ পদৰ বাবে কুৱেইটলৈ গুচি যায়।

ইজিপ্তলৈ উভতি অহাৰ লগে লগে তেওঁ ইংৰাজী ভাষাৰ ৰেডিঅ’ত সাংবাদিক হিচাপে নিজৰ কেৰিয়াৰ আৰম্ভ কৰে। তাৰ পিছত তেওঁ ৰোজ আল-ইউছুফ গ্ৰুপৰ সৈতে জড়িত আলোচনী চাবাহ এল খেইৰ (গুড মৰ্নিং)ৰ সম্পাদিকা হিচাপে কাম কৰিবলৈ লয়। এই ভূমিকাত তেওঁ প্ৰায়ে ইছলামিক চিন্তাবিদসকলৰ সৈতে মানৱ অধিকাৰ আৰু ইছলামত নাৰীৰ ভূমিকাক লৈ যুঁজিছিল। পিছলৈ তেওঁ কোৱাৰ দৰে: "মই মোৰ মূল ধাৰণা হিচাপে লওঁ যে নাৰী কেৱল ফেশ্বন ডিজাইনাৰ আৰু মেনিকিউৰিষ্টৰ আহিলা নহয়, নাৰীৰ বাস্তৱ আৰু গুৰুতৰ আগ্ৰহ আৰু উদ্বেগ আছে যাৰ সৈতে আমি মোকাবিলা কৰিব লাগিব।"

ৰোজ আল-ইউছুফ, ছাইদাটি, আৰু অন্যান্য আলোচনীসমূহৰ সম্পাদিকা হিচাপেও তেওঁ অৰিহণা যোগাইছে। আল-আহৰামকে ধৰি বিভিন্ন কাকতৰ বাবে তেওঁ ৰাজনৈতিক স্তম্ভ লিখিছে।

তথ্যসূত্ৰ

শ্ৰেণী:ইজিপ্তৰ নাৰী অধিকাৰ কৰ্মী
শ্ৰেণী:ইজিপ্তৰ ব্যক্তি
শ্ৰেণী:সাংবাদিক
শ্ৰেণী:লেখিকা
লিহিৰি কপৌ

লিহিৰি কপৌ দক্ষিণ-পূব এছিয়া, ক'ৰ'মেণ্ডেল উপকূল আৰু বাংলাদেশৰ স্থানীয় এবিধ অৰ্কিড প্ৰজাতি। অসমতো এইবিধ অৰ্কিড প্ৰাকৃতিকভাৱে পোৱা যায়।

প্ৰতিশব্দ আৰু বিভ্ৰান্তি

১৮২০ চনত উইলিয়াম ৰক্সবাৰ্গে Aerides multiflora ৰ বৰ্ণনা প্ৰকাশ কৰে। ১৮৮২ চনত জোআও বাৰ্বোছা ৰড্ৰিগেছে Epidendrum geniculatum নামেৰে এবিধ ভিন্ন উদ্ভিদৰ বৰ্ণনা প্ৰকাশ কৰে। ইয়াৰ আঠ বছৰৰ পাছত ১৮৯০ চনত জোচেফ ডালটন হুকাৰে বৰ্তমান Aerides multiflora Roxb. নামেৰে স্বীকৃতি পোৱা অৰ্কিডৰ বৰ্ণনা প্ৰকাশ কৰে। তেওঁ ইয়াৰ নাম ৰাখে Epidendrum geniculatum।

লগতে চাওক

জেঠুৱা কপৌ
বাঁহ কপৌ
মেকুৰী খুজীয়া কপৌ
গেজেং কপৌ

তথ্য সংগ্ৰহ

শ্ৰেণী:অৰ্কিড
শ্ৰেণী:উদ্ভিদজগত
শ্ৰেণী:অসমত পোৱা অৰ্কিডসমূহ
শ্ৰেণী:অসমৰ উদ্ভিদ
আলতাফ ফাতিমা

আলতাফ ফাতিমা (উৰ্দু: الطاف فاطمہ) (জন্ম:১০ জুন ১৯২৭ – মৃত্যু:২৯ নৱেম্বৰ ২০১৮) এগৰাকী পাকিস্তানী উৰ্দু ভাষাৰ ঔপন্যাসিক, চুটি গল্প লেখিকা আৰু শিক্ষয়ত্ৰী (মুহাম্মাদ ইকবালত বিশেষজ্ঞ) আছিল। আলতাফ ফাতিমাৰ জন্ম লক্ষ্ণৌত হৈছিল আৰু ভাৰত বিভাজনৰ সময়ত লাহোৰলৈ গুচি গৈছিল। তেওঁ পঞ্জাৱ বিশ্ববিদ্যালয়ৰ পৰা এমএ আৰু বিএড ডিগ্ৰী লাভ কৰিছিল।

তেওঁৰ উপন্যাস 'দস্তক না দো' উৰ্দু ভাষাৰ এখন লেখত লবলগীয়া উপন্যাস হিচাপে গণ্য কৰা হয়। পাকিস্তান টেলিভিছনত এটা অভিযোজন উপস্থাপন কৰা হৈছিল আৰু কৰাচীৰ মাহেকীয়া 'দ্য হেৰাল্ড'ৰ দ্বাৰা এটা সংক্ষিপ্ত আকাৰত অনুবাদ ধাৰাবাহিক ভাৱে কৰা হৈছিল। ২০১৮ চনত ফাতিমাই তেওঁৰ 'ডিড ৱেডেড' নামৰ কিতাপখনৰ বাবে নৱম কৰাচী সাহিত্য মহোৎসৱত কেএলএফ উৰ্দু সাহিত্য বঁটা লাভ কৰিছিল। She died on 29 November 2018.২০১৮ চনৰ ২৯ নৱেম্বৰত তেখেতৰ মৃত্যু হয়।

উপন্যাসসমূহ

নিশান-ই-মেহফিল (১৯৭৫)
দস্তক না ডো (১৯৬৪) (দি ৱান হো দিদ নট ৱাচক (উপন্যাস) হাইনেমান প্ৰকাশকৰ দ্বাৰা প্ৰকাশিত ইংৰাজী অনুবাদ, ১৯৯৪ চন
চলতা মুছাফিৰ (১৯৮১)
খোৱাবগৰ (২০০৮)

চুটি গল্পৰ সংকলন সমূহ

ৱহ যিচে চাহা গয়া(১৯৬৯)
জব দীৱাৰীয়া গিৰা কৰ্মী হে (১৯৮৮)
তাৰ-ই-আনকাবুট(১৯৯০)
ডীদ ৱেডেদ (২০১৭)
গৱাহী আখিৰ এ চবকী (২০১৮)

তথ্যৰ উৎস

শ্ৰেণী: পাকিস্তানী নাগৰিকশ্ৰেণী: লেখিকাশ্ৰেণী: ঔপন্যাসিক
চন্দ্ৰ কমল বেজবৰুৱা বাণিজ্য মহাবিদ্যালয়

চন্দ্ৰ কমল বেজবৰুৱা বাণিজ্য মহাবিদ্যালয় বা চিকেবি কমাৰ্চ কলেজ যোৰহাটত অৱস্থিত এখন চৰকাৰী পোষকতা লাভ কৰা মহাবিদ্যালয়। ১৯৬৫ চনৰ ৬ ফেব্ৰুৱাৰীত যোৰহাট ফাউণ্ডেচন ছচাইটীৰ সহযোগত বাণিজ্যৰ শিক্ষা প্ৰদানৰ উদ্দেশ্যৰে মহাবিদ্যালয়খন প্ৰতিষ্ঠা কৰা হৈছিল। প্ৰতিষ্ঠাপক অধ্যক্ষ মাধৱ চন্দ্ৰ চক্ৰৱৰ্তীৰ সৈতে দ্বিজেন্দ্ৰ নাথ শৰ্মা, অনিল চন্দ্ৰ শৰ্মা আৰু খগেন্দ্ৰ নাথ শৰ্মা বৰুৱাৰ অধ্যাপনাৰে মহাবিদ্যালয়ৰ পাঠদান আৰম্ভ কৰা হৈছিল। ২০১৬ চনত ৰাষ্ট্ৰীয় মূল্যাংকন আৰু প্ৰত্যাপন পৰিষদ চমুকৈ নাকে (NAAC) মহাবিদ্যালয়খনক B+ গ্ৰেডেৰে মূল্যাংকন কৰে।

ইতিহাস

১৯৬৫ চনত ১২৮ জন ছাত্ৰ-ছাত্ৰীৰে আৰম্ভ কৰা মহাবিদ্যালয়খনে ১৯৭৪ চনত বিশ্ববিদ্যালয় অনুদান আয়োগৰ স্বীকৃতি লাভ কৰে। ২০০৫ চনত অসম চৰকাৰে চিকেবি কমাৰ্চ কলেজক চৰকাৰী মহাবিদ্যালয়ৰ মৰ্যদা প্ৰদান কৰে।

বিভাগসমূহ

স্কুল অফ মেনেজমেণ্ট
একাউণ্টেঞ্চী/ টেক্স প্ৰচিডিওৰ এণ্ড প্ৰেক্টিচ
মাৰ্কেটিং
বেংকিং এণ্ড মানিটেৰী মেনেজমেণ্ট
অৰ্থনীতি আৰু মানৱ সম্পদ ব্যৱস্থাপনা
বাণিজ্য

পৰিসংখ্যা বিজ্ঞান আৰু গণিত
কম্পিউটাৰ এপ্লিকেচন
ইংৰাজী
অসমীয়া
বাংলা
হিন্দী

সন্মানীয় বিষয়সমূহ

একাউণ্টিং এণ্ড ফাইনেঞ্চ
মাৰ্কেটিং
বেংকিং এণ্ড মানিটেৰী মেনেজমেণ্ট
মানৱ সম্পদ ব্যৱস্থাপনা

পাঠ্যক্ৰমসমূহ

সাধাৰণ পাঠ্যক্ৰম
দুবছৰীয়া উচ্চতৰ মাধ্যমিক পাঠ্যক্ৰম
বাণিজ্যৰ তিনিবছৰীয়া স্নাতক পাঠ্যক্ৰম
বাৱসায় ব্যৱস্থাপনাৰ তিনিবছৰীয়া স্নাতক পাঠ্যক্ৰম
ইন্দিৰা গান্ধী ৰাষ্ট্ৰীয় মুক্ত বিশ্ববিদ্যালয়ৰ অধীনত বাণিজ্য, ব্যাৱসায় ব্যাৱস্থাপনা, কম্পিউটাৰ এপ্লিকেচন আৰু পুথিভঁ‌ৰাল আৰু তথ্য বিজ্ঞানৰ স্নাতকোত্তৰ পাঠ্যক্ৰম

বৃত্তিমুখী পাঠ্যক্ৰম
একাউণ্টিং এণ্ড টেক্স প্ৰেক্টিচেছ
কম্পিউটাৰ এপ্লিকেচন
মাৰ্কেটিং এণ্ড চেলছ মেনেজমেণ্ট

তথ্য সংগ্ৰহ

শ্ৰেণী:যোৰহাট জিলাৰ শৈক্ষিক প্ৰতিষ্ঠান
শ্ৰেণী:অসমৰ মহাবিদ্যালয়সমূহ
শ্ৰেণী:যোৰহাট
অনুৰাধা আচাৰ্য

অনুৰাধা আচাৰ্য (; জন্ম: ১৯৭২) হৈছে এগৰাকী ভাৰতীয় উদ্যোগী। অ'কিয়াম বায়' চলিউছন্যছ আৰু মেপমাইজিনম নামৰ প্ৰতিষ্ঠান দুটাৰ তেখেত প্ৰতিষ্ঠাতা আৰু মুখ্য কাৰ্যবাহী বিষয়া। ২০১১ চনত তেখেতক বিশ্ব অৰ্থনীতি মঞ্চই "যুৱ গোলকীয় নেত্ৰী" বঁটা প্ৰদান কৰে।

প্ৰাৰম্ভিক জীৱন

অনুৰাধাই জীৱনৰ অধিকাংশ সময় খড়গপুৰতেই যাপন কৰে, যদিও তেখেতৰ জন্মস্থান আছিল বিকানেৰ। ১৯৯৫ চনত তেখেতে আইআইটি খড়গপুৰৰ পৰা স্নাতক ডিগ্ৰী লাভ কৰে। পৰৱৰ্তী সময়ত তেখেত চিকাগোলৈ ৰাওনা হয় আৰু পদাৰ্থ বিজ্ঞান আৰু মেনেজমেণ্ট ইনফৰমেছন ছিষ্টেম (ব্যৱস্থাপনা তথ্য প্ৰণালী)ত স্নাতকোত্তৰ ডিগ্ৰী অৰ্জন কৰে। চিকাগোৰ ইলিয়নছ বিশ্ববিদ্যালয়ৰ পৰা তেখেতে এই দুটা ডিগ্ৰী অৰ্জন কৰে।

কৰ্মজীৱন

অনুৰাধা আচাৰ্য হৈছে অচিমাম বায়' চলিউশ্যনছৰ প্ৰতিষ্ঠাপক আৰু মুখ্য কাৰ্যবাহী বিষয়া। ভাৰতৰ হায়দৰাবাদত থকা এই প্ৰতিষ্ঠানটো উদ্ভাৱন, বিকাশ আৰু চিকিৎসানিদানৰ লগত ২০০০ চনৰ পৰা ২০১৩ চনলৈকে জড়িত হৈ আছিল। বৈজ্ঞানিক আৰু উদ্যোগিক গৱেষণা সংস্থাৰ কাৰ্যবাহী পৰিষদৰ লগতো তেখেত জড়িত। পশ্চিম বংগৰ কল্যাণীত থকা "নেশ্যনেল ইনষ্টিটিউট অৱ বায়'মেডিকেল জেনোমিক্স"ৰ লগতো তেখেত জড়িত আছিল। ইয়াৰ লগতে ২০১১ চনত "গ্লোবেল এজেণ্ডা কাউঞ্চিল"তো তেখেতে উপ-অধ্যক্ষ হিচাপে অংশ লৈছিল।

অনুৰাধা আচাৰ্য মেপমাইজিন'ম নামৰ প্ৰতিষ্ঠানৰো প্ৰতিষ্ঠাপক আৰু মুখ্য কাৰ্যবাহী বিষয়া। এইটো প্ৰতিষ্ঠান ব্যক্তিগত জেনোমিক্স আৰু নিদান সম্বন্ধীয় দিশৰ লগত জড়িত।

তেখেত "এছ'ছিয়েছন বায়টেক এণ্টাৰপ্ৰাইজেছ"ৰো সদস্য। ভাৰতৰ কাৰ্যপ্ৰণালী নিৰূপণৰ বাবে তেখেতে উপদেষ্টা হিচাপে কাম কৰে। অনুৰাধা আইভিকেপ ভেঞ্চুৰছতো পৰিষদীয় সভাৰ মেণ্টৰ।

স্বীকৃতি

২০০৬ চনত ৰেড হেৰিং আলোচনীয়ে আচাৰ্যক ৩৫ অনুৰ্ধ পঁচিশগৰাকী টাইটানৰ তালিকাভুক্ত কৰে। বায়স্প্ৰেকট্ৰাম আলোচনীয়ে অনুৰাধাক বৰ্ষটোৰ উদ্যোগী সন্মান প্ৰদান কৰিছে। ২০০৮ চনতে তেখেতে এষ্টিয়া লাইফ ছায়ন্স ইনোভেটৰছ বঁটাও লাভ কৰে। ২০১১ চনত বিশ্ব অৰ্থনীতি মঞ্চই অনুৰাধাক "যুৱ গোলকীয় নেত্ৰী"ৰ সন্মানেৰে সন্মানীত কৰে। ২০১৫ চনত আচাৰ্যক ইটি ৱমেন এহেড সন্মানো প্ৰদান কৰা হয়। এইটো সন্মান তেখেতক ইক'নমিক টাইমছে প্ৰদান কৰে।ফৰ্বছে ২০১৮ চনত তেখেতক W-Power trailblazers সন্মান প্ৰদান কৰে।

আচাৰ্যই এখন কবিতাৰ পুথিও প্ৰকাশ কৰিছে। কিতাপখনৰ নাম হৈছে "Atomic Pohe- Random Rhymes at odd times- On Science, Non Science and Nonsense."
Pharmaceutical Outsourcing: Discovery and Preclinical Services (Pharmaceutical Outsourcing, Volume I নামৰ গ্ৰন্থখনত আচাৰ্যই এটা বিশেষ অধ্যায় লিখিছে। নাম হৈছে-Research as a Service (RaaS) নেছাৰ বায়'টেকন'লজীত আচাৰ্যৰ এটা বিশেষ প্ৰবন্ধ প্ৰকাশিত হৈছে। প্ৰবন্ধটোৰ নাম হৈছে-"What mergers can do for you" তেখেত বহুকেইখন আলোচনীৰ সক্ৰিয় লেখিকা। তাৰে ভিতৰত হিন্দু বিজনেছ লাইন অন্যতম।

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:ভাৰতৰ ব্যৱসায়ী
শ্ৰেণী:জীৱবিজ্ঞানী
নাদজা ৰেজিন

নাদেজদা "নাদজা" পোডেৰেজিন (২ ডিচেম্বৰ ১৯৩১ – ৬ এপ্ৰিল ২০১৯), যিয়ে তেওঁৰ মঞ্চনাম নাদজা ৰেজিন (Нађа Регин) হিচাপে অধিক পৰিচিত আছিল, এগৰাকী চাৰ্বিয়ান অভিনেত্ৰী, লেখিকা আৰু প্ৰকাশক আছিল। ১৯৪৯ চনৰপৰা যুগোশ্লাভিয়াৰ বোলছবিত অভিনয় কৰাৰ পাছত ১৯৫০-ৰ দশকত তেওঁ আন্তঃৰাষ্ট্ৰীয় পৰ্যায়ত কেৰিয়াৰ গঢ়ি তুলিছিল। ১৯৬০-ৰ দশকত তেওঁ ব্ৰিটিছ টেলিভিছন ধাৰাবাহিক যেনে ডেঞ্জাৰ মেন, মেগ্ৰে, দ্য বেনি হিল শ্ব’ আৰু দ্য চেইণ্টত ভূমুকি মাৰিছিল।

দুখনকৈ জেমছ বণ্ড বোলছবিত অভিনয় কৰা অতি কমসংখ্যক অভিনেত্ৰীৰ ভিতৰত তেওঁ এগৰাকী আছিল: ফ্ৰম ৰাছিয়া উইথ লাভত কেৰিম বে’ৰ প্ৰেমিকাৰ চৰিত্ৰত আৰু গ’ল্ডফিংগাৰৰ আৰম্ভণিতে এটা সৰু চৰিত্ৰত তেওঁ অভিনয় কৰিছিল।

আদি জীৱন

ৰেজিনৰ জন্ম ১৯৩১ চনৰ ২ ডিচেম্বৰত যুগোশ্লাভিয়াৰ চাৰ্বিয়াৰ নিছ চহৰত নাদেজদা পোডেৰেজিন নামেৰে হৈছিল। তেওঁৰ মাতৃ মিল্কা বাজিক পোডেৰেজিন (১৯০৪–১৯৭১) এগৰাকী অধ্যাপক আছিল আৰু পিতৃ ইগনাটিজে পোডেৰেজিন এজন ৰাছিয়ান প্ৰব্ৰজনকাৰী অধ্যাপক তথা কৃষি বিজ্ঞানী আছিল। তেওঁৰ জেলেনা পোডেৰেজিন (ডাকনাম ল্যোল্যা) নামৰ এগৰাকী কনিষ্ঠ ভগ্নীও আছিল।

তেওঁ ক্ৰালজেভ'ত ডাঙৰ-দীঘল হৈছিল য’ত তেওঁৰ পিতৃয়ে কৃষি মহাবিদ্যালয়ত অধ্যাপক হিচাপে কাম কৰিছিল। ১৯৪১ চনৰ অক্টোবৰ মাহত দ্বিতীয় বিশ্বযুদ্ধৰ সময়ত জাৰ্মান দখলদাৰী বাহিনীয়ে ক্ৰালজেভ'ৰ হত্যাকাণ্ডত তেওঁৰ পিতৃক মৃত্যুদণ্ড দিছিল। যদিও কেইবাজনো লোকে তেওঁক মুকলি কৰি দিবলৈ হস্তক্ষেপ কৰিছিল, তথাপি তেওঁ জাৰ্মানৰ গুলীত মৃত্যুবৰণ কৰিবলগীয়া তেওঁৰ সহকৰ্মী আৰু ছাত্ৰসকলক এৰি থৈ যাবলৈ অস্বীকাৰ কৰিছিল আৰু সেয়েহে তেওঁলোকৰ লগতে তেওঁকো গুলীয়াই হত্যা কৰা হৈছিল। তেওঁৰ মাতৃ মিল্কা জাৰ্মান দখলৰ এগৰাকী তীব্ৰ বিৰোধী আছিল আৰু জাৰ্মানে তেওঁক ক'লা তালিকাত অন্তৰ্ভুক্ত কৰিছিল।

ছোভিয়েট লাল বাহিনী যুগোশ্লাভিয়াত উপস্থিত হৈ যুগোশ্লাভ পাৰ্টিচানসকলৰ সৈতে মিলি জাৰ্মানসকলক বহিষ্কাৰ কৰাৰ পাছত, ১৩বছৰীয়া ৰেজিনে ক্ৰালজেভ' চিকিৎসালয়ত কিছুসময়ৰ বাবে দোভাষী হিচাপে কাম কৰিছিল, কাৰণ তেওঁ পিতৃৰপৰা ৰাছিয়ান ভাষা শিকিছিল। মুক্তিৰ কিছুদিন পাছতেই পোডেৰেজিন পৰিয়াল বেলগ্ৰেডলৈ গুচি আহে আৰু তাত তেওঁৰ মাতৃয়ে নতুন চাকৰি লাভ কৰে। বেলগ্ৰেডত ৰেজিনে সপ্তম বালিকা জিমনেচিয়াম স্কুলত অধ্যয়ন কৰিছিল আৰু লগতে দুই ভনীয়ে বেলে নৃত্যৰ স্কুললৈকো গৈছিল।

তথ্যসূত্ৰ

বাহ্যিক সংযোগ

Honeyglen Publishing Limited; Companies in the UK

শ্ৰেণী:অভিনেত্ৰী
লক্ষ্মী গৌতম (অধ্যাপিকা)

লক্ষ্মী গৌতম (; জন্ম প্ৰায় ১৯৬৩) এগৰাকী ভাৰতীয় শিক্ষাবিদ। তেওঁ সমাজৰ পৰা উৎসৃষ্ট বিধৱাসকলৰ যত্ন লোৱাৰ বাবে নিজৰ সময় উচৰ্গা কৰে। তেওঁক "বৃন্দাবনৰ পৰী" বুলি কোৱা হৈছে। ২০১৫ চনত তেওঁ এই সেৱাৰ স্বীকৃতি স্বৰূপে নাৰী শক্তিৰ সন্মান লাভ কৰে। তেওঁ বৃন্দাবনৰ প্ৰাচ্য দৰ্শন প্ৰতিষ্ঠানত অধ্যাপনা কৰে ৷

জীৱন

গৌতমৰ জন্ম হৈছিল প্ৰায় ১৯৬৩ চনত বৃন্দাবনত। ১৯৯৫ চনত তেওঁ উপ-মেয়ৰ হৈছিল। এটা এন জি অ' ফাউণ্ডেচন আৰম্ভ কৰে। বিধৱাসকলৰ প্ৰায়েই টকা-সিকাবিহীনভাৱেই মৃত্যুবৰণ কৰে আৰু গাভৰু বিধৱাসকলে জীয়াই থাকিবলৈ বেশ্যাৰ পথ অনুসৰণ কৰে।

পৰিত্যক্ত বিধৱাৰ মৃতদেহবোৰ বিচাৰি গৌতমে তেওঁলোকৰ মৃতদেহ জীৱ-জন্তুৱে খাব নোৱাৰাকৈ সন্মানজনকভাৱে দাহ কৰাৰ ব্যৱস্থা গ্ৰহণ কৰে। তেওঁ কেৱল মৃতকৰ যত্ন লোৱাই নহয় তেওঁ প্ৰতিষ্ঠা কৰা ভেটিটোৱে পৰিত্যক্ত বিধৱাসকলৰো যত্ন লয়। পঁয়ত্ৰিশগৰাকী বিধৱাই তেওঁৰ সহায়ত জীৱন নিৰ্বাহ কৰি আহিছে। যৌন নিৰ্যাতনৰ বলি হোৱা লোকসকলকো তেওঁৰ ফাউণ্ডেচনে আইনী আৰু আৱেগিক সহায় আগবঢ়াইছে।

২০১৫ চনত তেওঁৰ কামে স্বীকৃতি লাভ কৰে যেতিয়া তেওঁ নাৰী শক্তিৰ বঁটাৰে সন্মানিত হয়। এই পুৰস্কাৰৰ উদ্ধৃতিটোত উল্লেখ কৰা হৈছে যে তেওঁ দিনে দিনে পচি যোৱা মৃতদেহবোৰ চম্ভালিছিল আৰু ৫০০ টা মৃতদেহৰ ওপৰত শেষকৃতৰ ৰীতি-নীতি সমাপন কৰিছিল। অৱশ্যে এই বঁটাটো আছিল মৃত আৰু জীৱিতসকলক চোৱাচিতা কৰাৰ বাবেহে। কিয়নো এই বিধৱাসকলৰ বাবে তেওঁ খাদ্য, পানীয় আৰু কম্বলৰ ব্যৱস্থা কৰিছিল।

তথ্যসূত্ৰসমূহ

শ্ৰেণী:জীৱিত ব্যক্তি
১৮ মে'

ঘটনাৱলী

১৯৭৬ - ভাৰতত প্ৰথম পাৰমাণবিক বোমাৰ পৰীক্ষামূলক বিস্ফোৰণ ঘটোৱা হয়।

জন্ম

১০৪৮ - ওমৰ খৈয়াম, ইৰাণৰ কবি, দাৰ্শনিক। (মৃ.০৪/১২/১১৩১)
১৮৭২ - বাৰ্ট্ৰেণ্ড ৰাছেল, ইংৰাজ বিজ্ঞানী, শিক্ষাবিদ, দাৰ্শনিক, লেখক আৰু সাহিত্যত নোবেল বিজয়ী। (মৃত্যু: ২ ফেব্ৰুৱাৰী, ১৯৭০)
১৯০৫ - হেডলি ভেৰিটি, পেশাদাৰী ইংৰাজ ক্ৰিকেটাৰ।
১৯৩৩ - এইচ ডি দেৱেগৌড়া, ভাৰতীয় ৰাজনৈতিক নেতা তথা ভাৰতৰ প্ৰাক্তন প্ৰধানমন্ত্ৰী।
১৯৫১ - জগদীপ ধনখড়, ভাৰতীয় ৰাজনীতিবিদ।
১৯৫১ - বেৰনাৰ্ড লুকাছ ফেৰীনগা, ওলন্দাজ সংশ্লেষিক জৈৱৰসায়ন বিজ্ঞানী, আণৱিক নেন'প্ৰযুক্তি বিশেষজ্ঞ।
১৯৮২ - সীমান্ত শেখৰ, ভাৰতীয় কণ্ঠশিল্পী, সুৰকাৰ আৰু সংগীত প্ৰযোজক।

মৃত্যু

২০০৭ - পিয়েৰ-জিল দা জেন, ফৰাছী পদাৰ্থবিজ্ঞানী।
২০০৯ - ভেলুপিল্লাই প্ৰভাকৰণ, শ্ৰীলঙ্কাৰ বিদ্ৰোহী নেতা। (জ. ১৯৪৪)

দিৱস

শিক্ষক দিৱস (ছিৰিয়া)
আন্তৰ্জাতিক যাদুঘৰ দিৱস

তথ্য সংগ্ৰহ

বাহ্যিক সংযোগ

বিবিচি: এই দিনত
খাছ মহল

খাছ মহল অৰ্থাৎ "প্ৰাসাদৰ সুন্দৰজন", মোগল সম্ৰাট জাহাংগীৰৰ অন্যতম মুখ্য পত্নী আৰু সম্ৰাজ্ঞী আছিল।

পৰিয়াল

খাছ মহল আছিল জৈন খান কোকাৰ কন্যা। জৈন খান হেৰাটৰ খোৱাজাহ মকছুদ আৰু সম্ৰাট আকবৰৰ পোষক মাতৃ পিজা জান আংগাৰ পুত্ৰ। খানৰ খুৰাক খোৱাজাহ হাছানৰ কন্যা চাহিব জামালৰ বিবাহ জাহাংগীৰৰ সৈতে হৈছিল আৰু তেওঁৰ পুত্ৰ ৰাজকুমাৰ পাৰভিজ মিৰ্জাৰ মাতৃ আছিল।

খাছ মহলৰ দুজন ভাতৃ আছিল, নাম জাফৰ খান আৰু মোগল খান। প্ৰথমজনে আকবৰ আৰু জাহাংগীৰৰ অধীনত কাৰ্যনিৰ্বাহ কৰিছিল, আৰু ১৬২২ চনৰ ৭ মাৰ্চত তেওঁৰ মৃত্যু হয়।পিছৰজনে জাহাংগীৰ আৰু তেওঁৰ পুত্ৰ শ্বাহজাহানৰ অধীনত কাৰ্যনিৰ্বাহ কৰিছিল আৰু ১৬৫৭ চনৰ ১ জুলাইত তেওঁৰ মৃত্যু হয়। খাছ মহলৰ এগৰাকী ভগ্নী আকবৰৰ পোষক ভাতৃ মিৰ্জা আজিজ কোকাৰ পুত্ৰ মিৰ্জা আনোৱাৰৰ সৈতে বিবাহপাশত আবদ্ধ হয়।

বিবাহ

১৫৯৬ চনত ৰাজকুমাৰ চেলিম (ভৱিষ্যত সম্ৰাট জাহাংগীৰ) তেওঁৰ প্ৰতি ভয়ানক প্ৰেমত পৰি তেওঁক বিয়া কৰাবলৈ মন কৰে।
এই অনুচিত কাৰ্যক লৈ আকবৰে অসন্তুষ্ট হৈছিল। আকবৰৰ আপত্তিৰ কাৰণ আছিল ইতিমধ্যে চেলিমৰ সৈতে বিবাহপাশত আবদ্ধ হোৱা চাহিব জামাল। আকবৰে ওচৰৰ সম্পৰ্কৰ মাজত হোৱা বিবাহৰ ওপৰত আপত্তি কৰিছিল।

কিন্তু আকবৰে যেতিয়া দেখিলে যে চেলিমৰ হৃদয়ত প্ৰেমৰ অসাধাৰণ প্ৰভাৱ পৰিছে, তেতিয়া তেওঁ, প্ৰয়োজন অনুসৰি, সন্মতি দিলে।
ইয়াৰ পিছত এটা ডাঙৰ ভোজ আৰু আনন্দ হৈছিল। ১৫৯৬ চনৰ ১৮ জুন তাৰিখে বিধৱা সম্ৰাজ্ঞী হামিদা বানু বেগমৰ ঘৰত এই বিবাহ হয়।

স্থাপত্য

১৬৪২–৪৩ চনত খাছ মহলে দিল্লীৰ নিজামুদ্দিন চুবুৰিত থকা পুৰণি দুৰ্গৰ ওচৰত এটা ৰাজপ্ৰাসাদৰ কাম আৰম্ভ কৰে।

জনপ্ৰিয় সংস্কৃতিত

খাছ মহল জ্যোতি জাফাৰ ঐতিহাসিক উপন্যাস নুৰজাহান: এ হিষ্ট'ৰিকেল নভেল (১৯৭৮)ৰ এটা চৰিত্ৰ।

তথ্যসূত্ৰ

শ্ৰেণী:ৰাজতন্ত্ৰ
শ্ৰেণী:মোগল সাম্ৰাজ্য
শ্ৰেণী:ৰাজনৈতিক ক্ষেত্ৰত নাৰী
মাত্ৰুভূমি (চলচ্চিত্ৰ)

মাত্ৰুভূমি: এ নেচন উইডাউট ৱ’মেন ২০০৩ চনৰ মনীষ ঝাৰ ৰচfl আৰু পৰিচালিত এখন ভাৰতীয় ডিচট’পিয়ান ট্ৰেজেডী ছবি। ছবিখনে লিংগ ভাৰসাম্যৰ ওপৰত নাৰী ভ্ৰুণ হত্যা আৰু নাৰী শিশু হত্যাৰ প্ৰভাৱ আৰু তাৰ ফলত সমাজৰ স্থিতিশীলতা আৰু দৃষ্টিভংগীৰ পৰীক্ষা কৰিছে। ইয়াৰ কাহিনী ভাৰতৰ কিছু অংশত লিংগ ভাৰসাম্যহীনতা আৰু অৰ্থনৈতিক অৱস্থাৰ বাস্তৱ জীৱনৰ উদাহৰণৰ সৈতে কিছু মিল আছে, যাৰ ফলত বহুপতি আৰু কইনা ক্ৰয় প্ৰথা সৃষ্টি হয়। ইয়াত বছৰ বছৰ ধৰি মহিলা শিশু হত্যাৰ বাবে কেৱল পুৰুষৰ বসতি থকা ভাৰতীয় গাঁৱৰ ভৱিষ্যতৰ চিত্ৰায়ণ কৰা হৈছে।

মাত্ৰুভূমিয়ে সমালোচকৰ ব্যাপক প্ৰশংসা লাভ কৰে আৰু ২০০৩ চনত ভেনিচ চলচ্চিত্ৰ মহোৎসৱকে ধৰি বহুতো উৎসৱত প্ৰদৰ্শিত হয়। পিছলৈ FIPRESCI বঁটা প্ৰদান কৰা হৈছিল। পিছলৈ মাত্ৰুভূমিক FIPRESCI বঁটাৰে সন্মানিত কৰা হয়; কাৰণ “ই নাৰী আৰু নাৰী শিশুহত্যাৰ দৰে গুৰুত্বপূৰ্ণ বিষয়বস্তু এটা প্ৰথমবাৰৰ বাবে পৰিচালকে সংবেদনশীলতাৰে চম্ভালিছে"।
"

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:২০০৩ বৰ্ষৰ চলচ্চিত্ৰ